Ma nera lwelha ad naf tasiwelt n wungal-a tecbek, acku ugtent tedyanin daxel n wungal tadyant teggar-d tayeḍ s usekcem n umsawal i teḥkayt niḍen uqbel ma ad tfak teḥkayt i yellan uqbel-is, akken i d-yettban deg umedya-a: “Acḥal d abrid i d-mektaɣ taḥkayet-nnin umeksa d uqjun-is.Yeḥka-aɣ-tt-id yiwen n umɣar asmi nella d arrac.Yal yiwen deg-nneɣ amek i as-yesla.Llan ula wid ur as-nefki tameẓẓuɣt.Netta,iḥekku,nitni,yal yiwen anida isewweq. Ass-nni,cfiɣ fell-as, mennaɣ ad iliɣ d ameksa isseddayen taqeḍɛit-ines akken i as-yehwa d wanda yebɣa.”sb 33